20 हजार रुपए से कम हो सकती है कीमत, OIS के साथ मिलेगा 64MP कैमरा
Vivo T2 5G series Flipkart availability confirmed, Will be launched in India on 11th April. 11 अप्रैल को वीवो T2 5G सीरीज के लॉन्च होंगे दो 5G स्मार्टफोन
चाइनीज टेक कंपनी वीवो भारतीय बाजार में 11 अप्रैल को T2 सीरीज के दो 5G स्मार्टफोन लॉन्च कर सकती है। ई-कामर्स वेबसाइट फ्लिपकार्ट में'वीवो T2 5G सीरीज' नाम से स्मार्टफोन को टीज किया गया है। जिसमें अभी तक लॉन्च होने वाले स्मार्टफोन के नाम, स्पेसिफिकेशंस, डिजाइन और फीचर्स के बारे में खुलासा नहीं किया गया है।
रिपोर्ट के अनुसार, कंपनी वीवो T2 5G और वीवो T2x 5G नाम से 2 स्मार्टफोन लॉन्च करेगी। वीवो T2 के तहत लॉन्च होने वाले ये स्मार्टफोन वीवो T1 सीरीज के सक्सेसर होंगे, जिसमें कई मॉडल में फोन लॉन्च हुए थे।
वीवो T2 5G स्मार्टफोन के संभावित स्पेसिफिकेशन्स
रिपोर्ट के मुताबिक, वीवो T2 5G में फुल एचडी+ के साथ एमोलेड डिस्प्ले दिया जा सकता है। साथ ही, फोन 6GB/8GB रैम के साथ 128GB स्टोरेज वैरिएंट और क्वालकॉम स्नैपड्रैगन 695 5G प्रोसेसर दिया जा सकता है। फोटोग्राफी के लिए इसमें ऑप्टिकल इमेज स्टेबलाइजेशन (OIS) के साथ 64MP का मेन कैमरा और एक डेप्थ या मैक्रो सेंसर वाला कैमरा दिया जाएगा।
वीवो T2x 5G स्मार्टफोन के संभावित स्पेसिफिकेशन्स
रिपोर्ट्स की माने तो वीवो T2x 5G को कंपनी मीडियाटेक डायमेंसिटी 700 प्रोसेसर के साथ लॉन्च करेगी। इस स्मार्टफोन में IPS LCD पैनल के साथ फुल HD+ डिस्प्ले मिलेगा। साथ ही, ये 4GB/6GB/8GB रैम और 128GB स्टोरेज वैरिएंट में लॉन्च हो सकता है।
जल्द कई स्पेसिफिकेशन्स के बारे में जानकारी देगा फ्लिपकार्ट
लॉन्च होने वाले स्मार्टफोन को ई-कामर्स वेबसाइट फ्लिपकार्ट में टीज किया गया है। जिसमें बताया गया है कि स्मार्टफोन में टर्वो डिस्प्ले, टर्वो कैमरा और टर्वो प्रोसेसर मिलेगा। डिस्प्ले के बारे में 5 अप्रैल को, कैमरे के बारे में 7 अप्रैल को और प्रोसेसर के बारे में 9 अप्रैल को जानकारी दी जाएगी।
20 हजार से कम कीमत में लॉन्च हो सकते हैं दोनों स्मार्टफोन
दोनों ही स्मार्टफोन को कंपनी 20 हजार रुपए से कम कीमत में लॉन्च कर सकती है। रिपोर्ट में बताया जा रहा है कि वीवो T2x 5G स्मार्टफोन कंपनी का सबसे सस्ता 5G स्मार्टफोन हो सकता है। अगर ऐसा होता है तो वीवो के ये स्मार्टफोन 4 अप्रैल को लॉन्च हुए वनप्लस नोर्ड CE 3 लाइट को टक्कर दे सकता है।